Il-kandidat Indipendenti, Prof. Arnold Cassola, talab lill-Kummissarju għall-Istandards, George Hyzler, sabiex jinvestiga lis-Sindku tan-Naxxar, dwar l-allegat kunflitt ta' interess dwar proġett ta' żewġ torrijiet fin-Naxxar. Minn naħa tagħha, Anne Marie Muscat Fenech Adami, qalet li temmen li kemm fuq livell personali kif ukoll politiku, imxiet bi trasparenza u b'etika, filwaqt li flimkien mal-Kunsilliera ħarset l-interessi tal-lokalità u r-residenti. F'ittra lill-Kummissarju għall-Istandards, Cassola qal li l-aġir tas-Sindku tan-Naxxar jirrifletti l-istat tal-politiċi f'Malta, mill-Parlament sal-Kunsilli Lokali. Il-Ħadd il-Partit Nazzjonalista qal li tkellem mas-Sindku tan-Naxxar Anne Marie Muscat Fenech Adami u talabha tirriżenja fid-dawl ta' kunflitt ta' interess mhux dikjarat, kif ġie żvelat fil-midja. Il-PN jitlob lis-Sindku tan-Naxxar tirriżenja "fuq kunflitt ta' interess" Fi stqarrija, maħruġa t-Tnejn, is-Segretarju Ġenerali tal-Partit Nazzjonalista Michael Piccinino kiteb lill-Kummissjoni Dixxiplina u Etika tal-Partit sabiex tibda l-investigazzjoni fil-konfront tas-Sindku tan-Naxxar Anne Marie Muscat Fenech Adami. Dan wara li ma ddikjaratx allegat kunflitt ta' interess. Fi stqarrija l-Partit Nazzjonalista qal li kien ta' gwida ċara lis-sindku biex il-Kunsill jivvota kontra dan il-proġett. Il-Partit Nazzjonalista qal li jesiġi l-ogħla standards mill-uffiċjali u dawk kollha li b'mod jew ieħor jirrappreżentawh. Il-gazzetta MaltaToday rrappurtat li s-Sindku ċaħdet il-kunflitt ta' interess meta naqset li tiddikjara lill-kunsill lokali li kienet segretarja ta' kumpanija li hija parzjalment ta' Edwin Mintoff, il-perit wara torri ta' 10 sulari li ivvotat favurih. Il-ġimgħa li għaddiet, l-Awtorità tal-Ippjanar approvat l-iżvilupp ta' żewġ torrijiet, wieħed ta' disa' sulari u l-ieħor ta' sebgħa, fis-sit fejn kien hemm it-Trade Fair grounds in-Naxxar u li ġie approvat anke mill-Kunsill tal-istess lokalità. Fil-proġett il-ġdid m'hemmx inkluż supermarket u uffiċini iżda jinkludi gym, faċilità ta' spa, 12-il ħanut, 3 ristoranti u childcare centre. Il-proġett se jinkludi wkoll pjazza b'daqs ta' 1,940 metru kwadru. Iż-żewġ torrijiet se jakkomodaw mal-136 appartament u parkeġġ taħt l-art għal 356 vettura u 108 garaxxijiet. Approvat il-bini ta' żewġ torrijiet fis-sit tat-trade fair grounds in-Naxxar "Nemmen li dejjem imxejt bi trasparenza u etika" Intant fi stqarrija b'reazzjoni għal din l-aħbar, is-Sindku tan-Naxxar, Anne Marie Muscat Fenech Adami qalet tiddikjara li ma kien hemm l-ebda konflitt ta' interess kif ġie rrappurtat minn sezzjoni tal-midja. Hi spjegat li bħala Sindku tan-Naxxar, dejjem gibt l-interessi tal-lokalita' u r-residenti, qalet ukoll li: Dan il-propett ġie ttrattat mill-Kunsill Lokali bħal kull proġett ieħor ta' żvilupp li sar ġewwa n-Naxxar u li dan jixhdu t-tibdil li sar mill-aħħar proposta tal-proġett għal dik li ġiet propost originarjament mill-iżvillupatur, fejn mhux biss tnaqqset drastikament il-'footprint' tal-proġett imma wkoll waslu fi ftehim mall-iżviluppatur li jaċċetta' li jnaqqas l-ammonti ta' sulari Ix-xogħol li sar mill-Kunsill Lokali tan-Naxxar huwa rifless fid-differenza tan-numru tal-oġġezzjonijiet bejn l-ewwel proposta u dik li għaddiet Il-vot tagħha fil-Bord tal-Awtorita’ tal-Ippjanar kien riflessjoni sħiħa tas-sentiment u deċiżjoni tal-Kunsill Lokali tan-Naxxar li ittiehed fil-laqgħa tal-Kunsill Lokali numru 33, u kull darba li ġie diskuss dan il-proġett. Chalet Bulgari, li hi ġiet innominata bħal is-Segretarja tal-kumpanija, qalet li m’għandha l-ebda proġetti f’Malta, iżda għandha biss proġett barra minn Malta. Spjegat li ġiet innominata għal segretarju tal-Bord minn shareholder tal-consortium li ma għandu x’jaqsam xejn mal-proġett tan-Naxxar. Kompliet tispjega li r-rwol tagħha huwa skond l-obbligi li joħorġu mill-Liġi tal-Kumpaniji u ma għandha l-ebda setgħa ta’ deċiżjoni fuq dan il-Bord M’għandha l-ebda rabta kuntrattwali mal-Perit Dr Edwin Mintoff Anne Marie Muscat Fenech Adami qalet li temmen li kemm fuq livell personali kif ukoll politiku, imxiet bi trasparenza u b’etika, filwaqt li flimkien mal-Kunsilliera ħarset l-interessi tal-lokalità u r-residenti. Qalet ukoll li temmen li għandha tkompli bil-ħidma tagħha bħala Sindku tal-lokalità. Spjegat anke li se tagħmel dan anke b’rispett lejn il-mandat b’saħħtu tar-residenti Naxxarin liema mandat m’għandu jkun imminat bl-ebda logħob politiku, aktar u aktar meta mhux ibbażat fuq fatti, temmet tgħid is-Sindku tan-Naxxar. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta’ Newsbook minn hawn . .td_uid_3_61b9bc3972b77_rand.td-a-rec-img{text-align:left}.td_uid_3_61b9bc3972b77_rand.td-a-rec-img img{margin:0 auto 0 0}